**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո  Ր  Ո  Շ  Ո Ւ  Մ**

--------- ---------------- 2025  թվականի  N    - Ն

**ԲԱՐՁՐ ՏԵԽՆՈԼՈԳԻԱՆԵՐԻ ՈԼՈՐՏԻ ՊԵՏԱԿԱՆ ԱՋԱԿՑՈՒԹՅԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով «Բարձր տեխնոլոգիաների ոլորտի պետական աջակցության մասին» օրենքի 5-րդ հոդվածի 1-ին մասը, Հայաստանի Հանրապետության հարկային օրենսգրքի 109-րդ հոդվածի 4-րդ մասի 1-ին կետի բ5 ենթակետը, 113-րդ հոդվածի 1-ին մասի 10-րդ կետը, 123-րդ հոդվածի 2-րդ մասի 2-րդ կետը և 258-րդ հոդվածի 1-ին մասի հավելվածի 8-րդ կետը՝ Հայաստանի Հանրապետության կառավարությունը որոշում է.

1. Սահմանել բարձր տեխնոլոգիաների ոլորտի պետական աջակցության ենթակա գործունեության տեսակների ցանկը` համաձայն  Հավելվածի:
2. Սահմանել, որ պետական աջակցության համար դիմող տնտեսավարող սուբյեկտների գործունեության իրականացման ոլորտը պետք է համապատասխանի սույն որոշման հավելվածով նշված՝ տնտեսական գործունեության տեսակների դասակարգիչներով սահմանված գործունեությանը կամ ներառի այն, ընդ որում՝ ավելացված արժեքի հարկի և (կամ) շրջանառության հարկի հարկային հաշվարկներով հայտարարագրած գործունեության բոլոր տեսակներից իրացման շրջանառության առնվազն 90 տոկոսը պետական աջակցության տրամադրման հաշվետու ժամանակաշրջանում կարող է ձևավորվել Հավելվածով սահմանված բարձր տեխնոլոգիաների ոլորտի գործունեության տեսակների հանրագումարից:
3. Սահմանել, որ

1) Հայաստանի Հանրապետության հարկային օրենսգրքի 123-րդ հոդվածի 2-րդ մասի 2-րդ կետով և նույն մասի երկրորդ պարբերությամբ սահմանված նվազեցումները 2024 թվականի հունվարի 1-ից ծագած հարաբերությունների վրա կիրառելու դեպքում պետական աջակցության համար դիմող տնտեսավարող սուբյեկտները տնտեսական գործունեության դասակարգիչների մասով չպետք է փոփոխություն կատարած լինեն առնվազն 2024 թվականի հուլիս-դեկտեմբեր ամիսների հարկային մարմնին տրամադրվող իրենց հաշվետվություններում:

2) 2025 թվականի հունվարի 1-ից սկսած՝ պետական աջակցության հայցվող ժամանակաշրջանում, պետական աջակցության համար դիմող տնտեսավարող սուբյեկտները տնտեսական գործունեության դասակարգիչների մասով չպետք է փոփոխություն կատարած լինեն հարկային մարմնին տրամադրվող իրենց հաշվետվություններում:

1. Սույն որոշումն ուժի մեջ է մտնում պաշտոնական հրապարակման օրվան հաջորդող օրվանից:

**Հավելված**

**Հայաստանի Հանրապետության**

**կառավարության 2025 թվականի**

**\_\_\_\_\_\_\_\_\_\_\_\_\_\_\_  \_\_\_\_\_-ի**

**N\_\_\_\_\_Ն  որոշման**

**ՑԱՆԿ**

**ԲԱՐՁՐ ՏԵԽՆՈԼՈԳԻԱՆԵՐԻ ՈԼՈՐՏԻ ՊԵՏԱԿԱՆ ԱՋԱԿՑՈՒԹՅԱՆ ԵՆԹԱԿԱ ԳՈՐԾՈՒՆԵՈՒԹՅԱՆ ՏԵՍԱԿՆԵՐԻ**

|  |  |
| --- | --- |
| **կոդ** | **Գործունեության տեսակի անվանումը** |
| C26 | Համակարգիչների, էլեկտրոնային և օպտիկական սարքավորանքի արտադրություն |
| C26.11.0 | Էլեկտրոնային բաղադրամասերի արտադրություն |
| C26.12.0 | Հավաքած Էլեկտրոնային մեկուսատախտակների արտադրություն |
| C26.20.0 | Համակարգիչների և ծայրամասային սարքվածքների արտադրություն |
| C26.30.0 | Կապի սարքավորանքի արտադրություն |
| C26.40.0 | Կենցաղային էլեկտրոնային սարքավորանքի արտադրություն |
| C26.5 | Չափիչ, ստուգիչ, փորձարկիչ և նավագնացական գործիքների ու սարքերի արտադրություն. ժամացույցների (ձեռքի և այլ) արտադրություն |
| C26.51.0 | Չափիչ, ստուգիչ, փորձարկիչ և նավագնացական գործիքների ու սարքերի արտադրություն |
| C26.60.0 | Ճառագայթահարող, էլեկտրաբժշկական և էլեկտրաբուժական սարքավորանքի արտադրություն |
| C26.70.0 | Օպտիկական գործիքների և լուսանկարչական սարքավորանքի արտադրություն |
| C28.1 | Ընդհանուր նշանակության մեքենաների արտադրություն |
| C28.99.0 | Հատուկ նշանակության այլ մեքենաների արտադրություն, չներառված ուրիշ խմբավորումներում |
| C29.31.0 | Ավտոմեքենաների և դրանց շարժիչների համար էլեկտրական և էլեկտրոնային սարքավորանքի արտադրություն |
| C30.30 | Օդանավերի, տիեզերանավերի և այլ թռչող սարքերի արտադրություն |
| C30.30.1 | Օդանավերի և տիեզերանավերի արտադրություն |
| C30.30.2 | Այլ թռչող սարքերի արտադրություն |
| C30.30.9 | Օդանավերի, տիեզերանավերի և այլ թռչող սարքերի համար մասերի արտադրություն |
| C30.4 | Մարտական մեքենաների արտադրություն |
| J58.2 | Համակարգչային ծրագրերի հրատարակություն |
| J58.21.0 | Համակարգչային խաղերի հրատարակություն |
| J58.29.0 | Այլ համակարգչային ծրագրերի հրատարակություն |
| J62.0 | Ծրագրային ապահովման մշակում, խորհրդատվություններ և հարակից գործունեություն համակարգչային տեխնոլոգիաների բնագավառում |
| J62.01.0 | Ծրագրային ապահովման մշակում |
| J62.02 | Խորհրդատվական գործունեություն համակարգչային տեխնոլոգիաների բնագավառում |
| J62.02.1 | Էլեկտրոնային համակարգերի նախագծում, թեստավորում և մշակում |
| J62.02.9 | Խորհրդատվական գործունեություն համակարգչային տեխնոլոգիաների բնագավառում չներառված ուրիշ խմբավորումներում |
| J62.03.0 | Համակարգչային համակարգերի կառավարման գործունեություն |
| J62.09.0 | Տեղեկատվական տեխնոլոգիաների և համակարգչային տեխնիկայի բնագավառում այլ գործունեություն |
| J63 | Տեղեկատվական ծառայությունների մատուցում |
| J63.1 | Տվյալների մշակում, ցանցում տեղեկատվության տեղաբաշխում և հարակից գործունեություն, վեբ-պորտալների հետ կապված գործողություններ |
| J63.11 | Տվյալների մշակում, ցանցում տեղեկատվության տեղաբաշխում և հարակից գործունեություն |
| J63.11.1 | Տվյալների հիմնապաշարների և տեղեկատվական ռեսուրսների մշակում և կիրառում |
| J63.11.3 | Օպերատիվ ռեժիմում ծրագրային ապահովմանն առնչվող սպասարկման ծառայությունները՝ կիրառական ծրագրերի և համակարգային ծրագրային ու տեխնիկական միջոցների սպասարկում |
| J63.12.0 | Վեբ-պորտալների հետ կապված գործողություններ |
| M71.12.5 | Ինտեգրալային սխեմաների նախագծում և թեստավորում |
| M72 | Գիտական հետազոտություններ և մշակումներ |
| M72.1 | Գիտական հետազոտություններ և փորձարարական մշակումներ բնական և տեխնիկական գիտությունների բնագավառում |
| M72.11.0 | Գիտական հետազոտություններ և փորձարարական մշակումներ կենսատեխնոլոգիաների բնագավառում |
| M72.19 | Այլ գիտական հետազոտություններ և փորձարարական մշակումներ բնական և տեխնիկական գիտությունների բնագավառում |
| M72.19.1 | Գիտական հետազոտություններ և փորձարարական մշակումներ բնական գիտությունների բնագավառում |
| M72.19.2 | Գիտական հետազոտություններ և փորձարարական մշակումներ տեխնիկական գիտությունների և տեխնոլոգիաների բնագավառում |
| M72.20.0 | Գիտական հետազոտություններ և փորձարարական մշակումներ հասարակական և հումանիտար գիտությունների բնագավառում |